Delavnica PROMOCIJA NA DRUŽBENIH OMREŽJIH
2025-06-18 15:00 - 17:00 (Europe/Ljubljana) | Podjetniški inkubator Krško, Cesta krških žrtev 44, Krško
SPOT Svetovanje Posavje – CPT Krško, vas vljudno vabi na brezplačno podjetniško delavnico PROMOCIJA NA DRUŽBENIH OMREŽJIH, ki bo izvedena v okviru dogodka PODJETNIŠKA AKADEMIJA.
Delavnica je namenjena tako obstoječim podjetnikom kot tudi potencialnim podjetnikom, ki ustvarjate kvalitetne produkte ali storitve, a nimate zadosti znanja ali mogoče časa, da bi to učinkovito pokazali tudi navzven, na svojih poslovnih profilih. V današnjem času gradimo prepoznavnost, ustvarjamo odnose in ostajamo v zavesti naših idealnih strank, ravno na družbenih omrežjih.
Namen delavnice je razvoj celostne komunikacijske strategije za svoj izdelek ali storitev – od prve ideje do objave vsebin in gradnje dolgoročne prepoznavnosti na družbenih omrežjih. Fokus bo na avtentični, učinkoviti in konsistentni prisotnosti.

OPIS DELAVNICE
Delavnica bo potekala izključno praktično. Predavateljica, ki je lastnica t.i. butičnega podjetja bo predstavila tudi svojo podjetniško zgodbo, s kakšnimi izzivi se je srečevala, itd. V nadaljevanju bodo predstavljeni vsi nujni koraki za vzpostavitev učinkovite promocije – od idejne zasnove do izvedbe, kar je eden od temeljev uspešne prodaje na trgu. Poseben poudarek bo na kreiranju video vsebin, ki ustvarijo pristno povezavo s produktom ali storitvijo. Video je najbolj človeški, resničen in močan način, kako predstaviti sebe, svojo ponudbo in svoje vrednote.
Vsebina delavnice:

razumevanje ciljne skupine in pozicioniranje,
oblikovanje zgodbe in sporočila,
priprava strategije vsebin in kanalov,
vizualna identiteta in oblikovanje vsebin,
snemanje vsebin in načrtovanje objav,
gradnja močne prisotnosti in avtentičnost.

IZVEDBA DELAVNICE
Delavnica bo potekala 18.6. med 15.00 in 17.00, v Podjetniškem inkubatorju Krško.
Delavnica bo izvedena v sklopu dvodnevnega podjetniškega dogodka PODJETNIŠKA AKADEMIJA, ki bo služila tudi kot predstavitev podpornega programa KK POSEL ter prvo povabilo, da se kandidatke ter kandidati za vključitev v ta program predstavijo ekipi Podjetniškega inkubatorja Krško. Posamezni deli predstavljajo celoto, zato je zelo zaželeno, da ste prisotni celotno usposabljanje.
Udeležba na tej delavnici ali na celotnem dogodku Podjetniška akademija ni pogoj za kasnejšo vključitev v program KK POSEL, vendar je zelo priporočena.

V sklopu podjetniške akademija bo potekala tudi praktična delavnica na temo PROMOCIJA NA DRUŽBENIH OMREŽJIH, ki jo bo izvedla Natalija Gorišek, ustanoviteljica butičnega podjetja, specializiranega za promocijo na družbenih omrežjih.
Sodeluje s podjetji, ki ustvarjajo vrhunske produkte ali storitve, a pogosto nimajo časa, znanja ali energije, da bi to učinkovito pokazali tudi navzven, na svojih poslovnih profilih. Verjame v moč družbenih omrežij, ker so danes prav tam prostori, kjer ljudje iščejo rešitve, odkrivajo nove blagovne znamke, gradijo zaupanje in sprejemajo nakupne odločitve. Zato je pomembno, da si prisoten, da te vidijo, začutijo in prepoznajo kot pravo izbiro.
Poseben poudarek daje video vsebinam, s katerimi se ustvarja pristna povezava. Za svoje stranke pripravlja celostne strategije, od idejne zasnove do izvedbe. Snema, oblikuje, sestavlja načrte objav in pomaga graditi močno prisotnost, ki je jasna, avtentična in predvsem učinkovita.
Gre za delo, ki ni le promocija, ampak resnično doprinos, da dobi dobra ideja svojo priložnost, da zraste. Verjame, da dober marketing ni glasen, ampak iskren. In rada sodelujem z ljudmi, ki si želijo več, več stika s svojimi strankami, več avtentičnosti v komunikaciji in več uspeha, ki temelji na zaupanju.
Dogodek je brezplačen z obvezno predhodno prijavo na mateja.jurecic@cptkrsko.si ali darja.gabron@cptkrsko.si!
Prijave sprejemamo do zapolnitve razpoložljivih mest.
Vljudno vabljeni!

Umetnost upsella in cross-sella ter oglaševanja s pomočjo TikToka
2025-08-13 16:00 - 19:00, 2025-08-26 16:00 - 19:00 | Podjetniški inkubator Krško, Cesta krških žrtev 44, Krško
SPOT Svetovanje Posavje in podjetniško mentoriranje – CPT Krško, vas vljudno vabi na brezplačno podjetniško usposabljanje PRODAJE ter OGLAŠEVANJA s pomočjo TikToka
Povečevanje prodaje danes ne pomeni le iskanja novih strank – temveč pametno delo z obstoječimi in učinkovito prisotnost na kanalih, kjer je pozornost ljudi največja. Prav to sta fokusa dveh praktičnih delavnic: prva vas nauči, kako povečati vrednost nakupa z uporabo tehnik upsella in cross-sella, druga pa, kako izkoristiti moč TikToka – najhitreje rastočega družbenega omrežja – za večji doseg, boljšo prepoznavnost in uspešne oglaševalske kampanje. Obe delavnici ponujata konkretna orodja, primere iz prakse in znanje, ki ga lahko takoj uporabite v svojem poslu.

OPIS PRVE DELAVNICE: Umetnost upsella in cross-sella: kako povečati prodajo med obstoječimi strankami z nadgradnjo in dodatnimi storitvami |sreda, 13.8.2025, od 16.00 do 19.00 ure |
Povečevanje prodaje običajno povezujemo z iskanjem novih strank. A resnična skrivnost rasti prihodkov pogosto tiči drugje – v tem, kako dobro znamo prodati več tistim, ki že kupujejo od nas.
Upsell je izjemno učinkovita prodajna tehnika, s katero obstoječi stranki ponudimo nadgradnjo, dodatek ali boljšo različico izdelka oz. storitve, za katerega se je že odločila. Ko je upsell izveden premišljeno in pravočasno, ne deluje kot vsiljevanje, temveč kot pomoč stranki, da doseže boljši rezultat – vi pa s tem povečate svojo prodajo, pogosto brez dodatnih stroškov.
Večina podjetnikov, freelancerjev in prodajnih ekip to priložnost spregleda. Ali zato, ker ne prepoznajo konkretnih točk, kjer bi lahko vključili upsell, ali pa zato, ker ne vedo, kako oblikovati ponudbo, ki bo za stranko relevantna in prepričljiva.
O DELAVNICI
Na delavnici bomo raziskali, kaj pravzaprav je upsell, zakaj deluje in kako ga vključiti v svoj prodajni proces – ne glede na to, ali prodajate izdelke, storitve ali digitalne produkte.
Spoznali bomo:

razliko med upsellom in cross-sellom ter zakaj je ta pomembna,
kje v uporabniški poti se nahajajo ključne priložnosti za upsell,
kako oblikovati prepričljivo ponudbo, ki poveča vrednost nakupa,
kako komunicirati upsell brez občutka vsiljevanja – in s tem povečati zaupanje,
katere psihološke sprožilce uporabljajo najboljši prodajniki za subtilno in uspešno upsell strategijo,
konkretne primere iz prakse, iz različnih panog (od spletnih trgovin do svetovalnih oz. storitvenih podjetij).

OPIS DRUGE DELAVNICE: TikTok 101: učinkovito upravljanje profilov in oglaševanja |torek, 26.8.2025, od 16.00 do 19.00 ure |
TikTok ima več kot 1.5 milijarde uporabnikov, v Sloveniji pa več kot 800.000 rednih uporabnikov. Od septembra 2024 je v Sloveniji in regiji na voljo oglaševanje na TikToku. TikTok oglasi v svetu prinašajo odlične prodajne rezultate, organsko upravljanje profilov z odlično vsebino pa nam omogoča pristno komunikacijo z gledalci in “brezplačno viralnost”.
Na delavnici bomo spoznali vse osnove TikTok-a in TikTok oglaševanja in v praktičnem delu spoznali:

Vsa pravila in zakonitosti native TikTok-a in TikTok oglaševanja
Glavne sestavine odlične TikTok Strategije
Kako postaviti učinkovito TikTok oglaševalsko kampanjo
Osnovno upravljanje TikTok oglasov
Katere so ključne metrike za spremljanje uspešnosti organskih objav in oglasov
Kako postaviti dober scenarij za TikTok
Kako posneti dobre posnetke za TikTok

IZVEDBA
Delavnica bo izvedena v dveh delih saj gre za dve plati istega cilja: povečanja prodaje. Prva delavnica se osredotoča na to, kako z nadgradnjami in dodatnimi ponudbami povečati vrednost vsakega obstoječega kupca. Druga pa pokaže, kako s pomočjo TikToka doseči nove kupce in graditi prepoznavnost na platformi, kjer pozornost uporabnikov prinaša konkretne rezultate. Skupaj tvorita celostni pristop k prodaji: kako najprej pritegniti prave ljudi – in jim nato prodati več, bolje in bolj učinkovito.
Prva delavnica:|sreda, 13.8.2025, od 16.00 do 19.00 ure |Umetnost upsella in cross-sella: kako povečati prodajo med obstoječimi strankami z nadgradnjo in dodatnimi storitvami
Druga delavnica: |torek, 26.8.2025, od 16.00 do 19.00 ure | TikTok 101: učinkovito upravljanje profilov in oglaševanja
Obe srečanji bosta potekali v prostorih Podjetniškega inkubatorja Krško, Cesta krških žrtev 44, 8270 Krško.
IZVAJALEC DELAVNICE
Na prvi delavnici bosta Jan Kukovec in Zoran Dramićanin združila več kot 30 let izkušenj s področja prodaje in marketinga. Udeleženci bodo spoznali konkretne pristope za prodajo fizičnih in digitalnih produktov, metode za hitrejše doseganje rezultatov (low hanging fruit theory), strategije za postopno rast (value ladder), ter pomembnost mreženja. Poudarek bo tudi na uporabi LinkedIna, cold outreach-u in mednarodni prodaji, ki jih Jan in Zoran že leta uporabljata. Namenjeno vsem, ki želijo prodajati pametneje, ne več.
Na drugi delavnici bosta Jan Kukovec in Nik Čuruvija iz 916 HUB predstavila vse osnove za uspešno nastopanje na TikToku. Udeleženci bodo spoznali načine za postavitev uspešne strategije za upravljanje TikTok profilov in TikTok oglaševanja. Jan in Nik prihajata iz podjetja 916 HUB ki uspešno ustvarja vertikalne video vsebine za več kot 50 naročnikov v Sloveniji in širši regiji in sodeluje dirketno s TikTokom. Pripravite vprašanja, Jan in Nik imata odgovore

Dogodek je brezplačen z obvezno predhodno prijavo!
Prijava na prvo delavnico (klik).
Prijava na drugo delavnico (klik).
Prijave sprejemamo do zapolnitve razpoložljivih mest.
Vljudno vabljeni!

Info dan: Od lokalne ideje do trgovske police po celi Sloveniji?
2025-09-25 17:00 - 19:00 | Podjetniški inkubator Krško, Cesta krških žrtev 44, Krško
Preteklo leto smo desetim produktom, ki so nastali v naši regiji, pomagali, da začnejo uspešno prodajo po vsej državi. Od še neuresničenih zamisli ali skromnih garažnih izdelkov do vstopa na trgovske police ter uspešne spletne prodaje in stabilnega posla, prek individualnih mentorstev, praktičnih delavnic in pomoči z vsem potrebnim, da se začne uspešna prodaja. Program je zasnovan povsem praktično in se zaključi z resnično prodajo v največjem nakupovalnem središču v državi.
Letos razpisujemo prosta mesta za vstop v drugo generacijo podpornega programa KK POSEL, na katerem bomo naslednjim desetim lokalnim podjetnikom omogočili, da njihovi lokalni produkti presežejo meje naše regije.
KK POSEL vključuje:

Tedenska srečanja podjetnikov z mentorjem, ki jim bo pomagal skozi vse korake, da njihovi izdelki dosežejo stabilno prodajo
Individualno podporo pri oblikovanju blagovne znamke, prodajne zgodbe in vstopa na trg
Podporo pri ustanovitvi podjetja, pridobitvi partnerjev, dobaviteljev in financ
Mentorske dneve z računovodji, grafičnimi oblikovalci, mojstri spletne prodaje in družbenih omrežij
Vključitev v spodbudno okolje podjetnikov, ki so na enaki stopnji razvoja
Zaključno prodajo na lastni trgovski polici v največjem trgovskem centru v državi

Udeležba v programu je brezplačna, pogoj za vključitev je že razdelana poslovna ideja in razvit produkt, ki se ga lahko postavi na trgovsko polico. Prijave v program so že mogoče – podrobnejše informacije in prijavni obrazec je na voljo na povezavi TUKAJ.
PRIDRUŽI SE NA INFORMATIVNEM DNEVU PROGRAMA KK POSEL
Ker je zagotovo najlažje pridobiti informacije o programu iz prve roke, na podjetniškem inkubatorju v Krškem v četrtek, 25. 9.2025 ob 17.00 organiziramo informativni dan, na katerem bomo predstavili program ter možnosti za vključitev. Na njem se bo predstavila mentorska ekipa, program dela in izbrani podjetniki pretekle generacije. To bo tudi priložnost, da se nam kandidatke in kandidati prvič predstavite še pred oddajo prijavnice.
Dogodek je brezplačen z obvezno predhodno prijavo!
Prijave (klik).

Vljudno vabljeni!

ZDAJ JE ČAS ZA DAVČNO OPTIMIZACIJO
2025-11-19 09:00 - 12:00 | Spletni dogodek – Podjetniški inkubator Krško, CKŽ 44, Krško, 8270, Slovenija
SPOT Svetovanje Posavje in podjetniško mentoriranje – CPT Krško, vas vljudno vabi na brezplačno podjetniško usposabljanje ZDAJ JE ČAS ZA DAVČNO OPTIMIZACIJO
Namen izobraževanja je povečati davčno in poslovno znanje podjetnikov ob koncu leta z namenom maksimalne davčne optimizacije. Čeprav se zaključni računi delajo naslednje leto, je vsebina le-teh zelo odvisna od številnih poslovnih dogodkov, ki jih ustvarja vsak podjetnik do konca letošnjega leta, obdeluje pa jih računovodstvo. Sodelovanje podjetnikov s svojim računovodstvom je ključnega pomena pri načrtovanju davčnih obveznosti in financ ter uspešnosti poslovanja. Glede na hiter tempo dela in življenja ter prekomerno obremenjenost podjetnikov se ta zelo pomembna nit velikokrat pretrga. Bilance so ogledalo poslovanja, zato je zelo pomembno, da podjetniki pri njihovih nastankih maksimalno sodelujejo in se čim bolj izobrazijo na tem področju z namenom razumevanja in uporabe podatkov pri poslovnih odločitvah.
Že tako razburkane podjetniške vode vsako leto znova in znova dodatno razburkajo neprestane zakonske spremembe, ki jih ni manjkalo niti v letošnjem letu, nekaj pa se jih obeta tudi za naslednje leto. Celotno izobraževanje bo praktično obarvano, kar meni, da bodo prestavljeni številni primeri iz prakse.
TERMIN in NAČIN IZVEDBE: sreda, 19.11.205 od 9.00 – 12.00 preko ZOOM – a
PROGRAM:
9:00 – 9: 09 Uvod
9:10 – 9: 39 Aktualne davčne spremembe v letu 2025 in napovedane spremembe
9: 41 – 10:09 Vloga računovodstva pri uspešnosti poslovanja
10:10 -10:19 Kratek odmor
10:20 -10:59 Pogoji za uspešno poslovanje
11:00 -12:00 Vprašanja s strani udeležencev in delo na konkretnih primerih
Vsak udeleženec prejme E -gradivo.
Prijava za podjetnike (klik na link)
Prijava za posameznike (klik na link)
Prosim vas, da vpišete točne podatke (elektronski naslov), saj boste nanj prejeli povezavo do izobraževanja.
IZVAJALKA:
Mojca Špiler, univ. dipl. ekon., licencirana podjetniška svetovalka, borzna posrednica, računovodkinja in podjetnica s 25 let izkušenj na področju podjetništva, svetovanja in računovodstva.
Vljudno vabljeni!

PRIJAZNA PRODAJA
2025-12-10 13:30 - 17:30 | Podjetniški inkubator Krško, Cesta krških žrtev 44, Krško
SPOT Svetovanje Posavje in podjetniško mentoriranje – CPT Krško, vas vljudno vabi na brezplačno podjetniško usposabljanje – delavnico Prijazne prodaje

Prodaja je najpomembnejša komponenta vsakega posla. Če želimo preživeti v teh nestabilnih časih, je vredno vložiti nekaj časa v to, da svojo ekipo seznanite s prodajnimi osnovami, ki bodo prinesle takojšnje rezultate.
Delavnica je namenjena predvsem tistim, ki se soočajo z naslednjimi izzivi:

Imate odlično storitev ali produkt, a še ne dosegate želenih prodajnih rezultatov?
Želite prodati več, ker težko pokrivate stroške?
Imate ekipo prodajnikov, ki še ni imela strokovnega izobraževanja o prodaji in vsak dela malo po svoje?
Ste mnenja, da vaša ekipa ni dovolj aktivna in ji primanjkuje prave motivacije? Se vam zdi, da je še veliko prostora za izboljšave in da bi s strankami lahko bolje sodelovali?
Bi želeli svoje storitve prodajati na prijazen način in ustvariti zares pristen odnos s svojimi strankami?

OPIS DELAVNICE: Prijazna prodaja |sreda, 10.12.2025, od 13.30 do 17.30 ure |
Na delavnici Prijazna prodaja bomo raziskovali, kako lahko prodaja poteka na način, ki je hkrati učinkovit in človeku prijazen. Udeleženci bodo spoznali praktične pristope, ki temeljijo na zaupanju, razumevanju kupca in pristni komunikaciji – brez pritiska in agresivnih tehnik.
Skozi konkretne primere se bomo dotaknili ključnih korakov prijazne prodaje:

kako vzpostaviti stik, ki resnično povezuje,
kako prepoznati potrebe kupcev,
kako ponuditi rešitev, ki ustvarja dober občutek na obeh straneh.

Delavnica bo namenjena vsem, ki želijo prodajati uspešno, a obenem ostati zvesti svojim vrednotam – podjetnikom, svetovalcem in tistim, ki so dnevno v stiku s strankami.
V prijetnem vzdušju si bomo izmenjali izkušnje, odkrili nove pristope ter naredili pomemben korak k bolj polni, srčni in pristni prodaji. Imeli bomo konkretne primere iz prakse, iz različnih panog (od spletnih trgovin do svetovalnih oz. storitvenih podjetij).

IZVAJALEC DELAVNICE
Delavnico bo izvedla Nina Dušić Hren,strastna predavateljica, katere tečaji in delavnice so vedno nabiti s pozitivno energijo. Ko predaja pomembno znanje, ga zavije v osebne zgodbe, praktične primere, naloge in interakcijo tako, da ga lahko še isti dan preizkusite v praksi.
Nina je 10 let nazaj ustanovila Dober stik in njen cilj še danes ostaja enak – pomagati vam, da s pomočjo učinkovite komunikacije izboljšate svoje življenje (poslovno in privatno).
Kompetence:

Univ. dipl. psihologinja
Certificirana NLP praktikantka
podjetnica in trenerka mehkih veščin
Mednarodno priznanje kluba
Toastmasters za kompetentno govorko
Priprava govorcev za TEDxLjubljana
Povezovanje konference TEDxVelenje

Dogodek je brezplačen z obvezno predhodno prijavo!
Prijava za posameznike (klik).
Prijava za podjetnike (klik).
Prijave sprejemamo do zapolnitve razpoložljivih mest.
Vljudno vabljeni!

Predstavitev podjetniškega podpornega okolja in socialno podjetništvo
2025-12-15 11:00 | Podjetniški inkubator Krško, Cesta krških žrtev 44, Krško
SPOT Svetovanje Posavje in podjetniško mentoriranje – CPT Krško, vas vljudno vabi na brezplačen podjetniški dogodek – Predstavitev podjetniškega podpornega okolja in socialno podjetništvo

Vas zanima, kakšno podporo lahko prejmete pri razvoju svoje poslovne ideje?
Bi želeli izvedeti več o tem, kako delujejo socialna podjetja in kakšne so prednosti vstopa v podjetniški inkubator?
Vljudno vas vabimo, da se nam pridružite na predstavitvi, kjer vam bomo iz prve roke podali ključne informacije za vaš podjetniški preboj.
KDAJ: Sreda, 15. 12. 2025, od 11.00 do 13.00 ure
KJE: Podjetniški inkubator Krško

Vsebina:
Na dogodku bomo podrobneje spoznali naslednja področja:

Predstavitev storitev SPOT svetovanja: Brezplačna pomoč pri registraciji podjetja, prijavi na razpise in svetovanje za MSP.
Podjetniški inkubator Krško: Ogled prostorov in predstavitev ugodnosti za inkubirana podjetja (pisarne, oprema, mentorstvo).
Socialno podjetništvo: Razumevanje koncepta, zakonodajni okvir v Sloveniji in možnosti za razvoj družbeno odgovornih projektov.
Viri financiranja: Informacije o aktualnih spodbudah Slovenskega podjetniškega sklada in drugih finančnih mehanizmih.

Predavatelja:
Z vami bosta strokovna sodelavca CPT Krško, ki bosta na voljo tudi za vaša individualna vprašanja:

Karl Vertovšek, vodja Podjetniškega inkubatorja Krško
Ambrož Homar, direktor podjetja Lunina vila z bogatimi podjetniškimi izkušnjami

Prijave:
Udeležba na dogodku je brezplačna. Zaradi organizacije dogodka in omejenega števila mest je obvezna predhodna prijava na: karl.vertovsek@cptkrsko.si ali na: 041 655 936
Veselimo se srečanja z vami in skupnega načrtovanja vaših podjetniških uspehov!

Prijave sprejemamo do zapolnitve razpoložljivih mest.
Vljudno vabljeni!

Osnove spletne prodaje & vloga marketinga
2026-02-17 16:00 - 19:00, 2026-02-19 16:00 - 19:00, 2026-02-24 16:00 - 19:00 | Podjetniški inkubator Krško, Cesta krških žrtev 44, Krško
SPOT Svetovanje Posavje in podjetniško mentoriranje – CPT Krško, vas vljudno vabi na brezplačno podjetniško usposabljanje
»Osnove spletne prodaje & vloga marketinga«,
ki bo potekalo v treh delih. Rdeča nit celotnega programa bo: Kako marketing podpira spletno prodajo – od prvega stika do nakupa.
Datumi izvedbe:

17. februar 2026, od 16.00 do 19.00 ure | Osnove spletne prodaje in vloga marketinga
19. februar 2026, od 16.00 do 19.00 ure | Socialna omrežja kot orodje za rast in prodajo
24. februar 2026, od 16.00 do 19.00 ure | Od obiska do nakupa – oglasi in spletna stran

Program je zasnovan tako, da udeleženci:

razumejo celoten prodajni sistem (ne posameznih taktik),
spoznajo vlogo posameznih kanalov (socialna omrežja, oglasi, spletna stran),
znajo postaviti realne prioritete glede na fazo svojega

DELAVNICA 1: Osnove spletne prodaje in vloga marketinga | 17.2.2026 | 16.00 – 19.00
Tema: Kako marketing dejansko podpira spletno prodajo
Cilj delavnice: Udeleženci razumejo celotno sliko spletne prodaje – kaj vse mora delovati, da pride do prodaje, kje se najpogosteje zatika in katere so prave prioritete.
Ključne vsebine:

Zakaj večina spletne prodaje ne deluje
Pogoste napake podjetnikov pri spletnem nastopu
Razumevanje prodajnega lijaka (pozornost – zaupanje – odločitev)
Vloga posameznih kanalov (socialna omrežja, oglasi, spletna stran, e-pošta)
Marketing kot sistem, kjer kanali sodelujejo
Praktična izdelava osnutka lastnega prodajnega lijaka

DELAVNICA 2: Socialna omrežja kot orodje za rast in prodajo | 19.2.2026 | 16.00 – 19.00
Tema: Socialna omrežja, ki dejansko podpirajo posel
Cilj delavnice: Udeleženci razumejo, kako smiselno uporabljati socialna omrežja za podporo prodaji – brez občutka, da morajo biti prisotni povsod.
Ključne vsebine:

Razlika med objavljanjem in strategijo
Vloga socialnih omrežij v prodajnem lijaku
Izbira pravih omrežij glede na produkt (Instagram, TikTok, LinkedIn)
Vsebina, ki gradi zaupanje in pomaga pri odločitvi za nakup
Trije tipi objav, ki podpirajo prodajo
Praktična priprava 1-mesečnega vsebinskega plana

DELAVNICA 3: Od obiska do nakupa – oglasi in spletna stran | 24.2.2026 | 16.00 – 19.00
Tema: Kako obisk pretvoriti v povpraševanje ali nakup
Cilj delavnice: Udeleženci razumejo, kaj mora delovati, da promet na spletni strani dejansko prinese prodajo ali povpraševanja.
Ključne vsebine:

Zakaj obisk še ne pomeni prodaje
Osnove spletnega oglaševanja (razumevanje delovanja, ne taktike)
Najpogostejše napake pri oglasih
Spletna stran kot prodajni sistem
Kaj mora obiskovalec razumeti v prvih 5 sekundah
Praktična analiza primerov in checklist za izboljšave

Izvajalec:

Delavnico bo izvajal Aljaž Mesinger, ustanovitelj in direktor marketinške agencije Vista Digital. Svojo pot je začel v startup okolju, kjer se je ukvarjal s prodajo in marketingom ter iz prve roke spoznal izzive rasti, omejenih proračunov in potrebe po hitrih, učinkovitih odločitvah.
Na podlagi teh izkušenj se je odločil za samostojno pot in s sošolcem iz fakultete, ustanovil Vista Digital, kjer sta zgradila ekipo mladih strokovnjakov, ki podjetjem pomaga pri prodaji na spletu in celostnem digitalnem marketingu. Agencija danes sodeluje z nekaterimi najhitreje rastočimi slovenskimi in mednarodnimi blagovnimi znamkami ter podpira podjetja pri povečanju prodaje z digitalnim marketingom.
Dogodek je brezplačen z obvezno predhodno prijavo!
Prijava za posameznike (klik).
Prijava za podjetnike (klik).
Prijave sprejemamo do zapolnitve razpoložljivih mest.
Vljudno vabljeni!

Od ideje do uspešne prijave na razpis P2
2026-02-18 16:00 - 20:00 | Podjetniški inkubator Krško, Cesta krških žrtev 44, Krško
SPOT Svetovanje Posavje in podjetniško mentoriranje – CPT Krško, vas vljudno vabi na brezplačno podjetniško usposabljanje
»Od ideje do uspešne prijave na razpis P2«,
ki bo potekalo v sredo, 18. februarja 2026, s pričetkom ob 16.00 v Podjetniškem inkubatorju Krško.

Razpis P2 predstavlja eno ključnih priložnosti za mlada inovativna podjetja, ki želijo pridobiti nepovratna sredstva za razvoj produkta in vstop na trg. Uspeh na razpisu pa ni odvisen zgolj od dobre ideje, temveč predvsem od kakovostno pripravljene prijave, ki ustreza kriterijem ocenjevanja.
Dogodek »Od ideje do uspešne prijave na razpis P2«, je namenjen podjetnikom, startup ekipam in posameznikom z jasno poslovno idejo, ki želijo razumeti, kako razpis deluje v praksi in kako svojo idejo učinkovito predstaviti v prijavni dokumentaciji.
Cilj delavnice je udeležencem ponuditi strukturiran pregled priprave prijave na razpis P2 – od začetne ideje do končne oddaje. Poudarek je na razumevanju ocenjevalnih kriterijev, pričakovanj razpisovalca ter pogostih napak, zaradi katerih sicer dobre ideje ne pridejo v ožji izbor.
Delavnica ne temelji na ponavljanju razpisnih pogojev, temveč na praktičnih usmeritvah, ki pomagajo prijavo izboljšati in jo vsebinsko prilagoditi zahtevam razpisa.
Vsebina podjetniškega usposabljanja
V okviru usposabljanja bodo obravnavane naslednje vsebine:

način delovanja razpisa P2 z vidika ocenjevanja prijav,
ključni elementi prijave, ki vplivajo na končno oceno,
kako jasno in prepričljivo predstaviti poslovno idejo, ekipo ter razvojni in tržni potencial projekta,
najpogostejše napake v prijavah in načini, kako se jim izogniti,
kako preveriti pripravljenost prijave pred oddajo.

Del programa je namenjen tudi vprašanjem udeležencev ter individualnim vsebinskim usmeritvam glede njihovih konkretnih idej ali prijav.
Komu je namenjeno:

posameznikom ali ekipam z inovativno podjetniško idejo,
startup podjetjem v zgodnji fazi razvoja,
vsem, ki se nameravajo prijaviti na razpis P2 ali želijo preveriti ustreznost in konkurenčnost svoje prijave.

Usposabljanje je namenjeno udeležencem s konkretnimi poslovnimi idejami in tistim, ki se namaravajo prijaviti na razpis.
Zaradi osebnega pristopa in možnosti individualnih pogovorov je število mest omejeno.

Izvajalec:
Urban Lapajne je strokovnjak za oblikovanje programov za startup in scaleup podjetja, svetovalec in povezovalec v startup ekosistemu, z več kot 18 leti izkušenj.Njegova strast je oblikovanje in izvajanje pospeševalnih programov za zgodnje in semenske faze, ki omogočajo učinkovito ustanavljanje podjetij ter testiranje in validacijo trga. Je programski direktor najvplivnejšega startup in tehnološkega dogodka v regiji – Podim. Veliko časa posveti svetovanju startupom in korporacijam. S svojo široko domačo in mednarodno mrežo je tudi vrhunski povezovalec.
Udeležba je brezplačna z obvezno predhodno prijavo.
Dogodek je brezplačen z obvezno predhodno prijavo!
Prijava za posameznike (klik).
Prijava za podjetnike (klik).
Prijave sprejemamo do zapolnitve razpoložljivih mest.
Vljudno vabljeni!

Učinkovita komunikacija v zahtevnih situacijah
2026-02-25 12:00 - 17:30 | Podjetniški inkubator Krško, Cesta krških žrtev 44, Krško
CPT Krško, vas vljudno vabi na brezplačno izobraževanje – usposabljanje
“Učinkovita komunikacija v zahtevnih situacijah”,
ki bo potekalo v sredo, 25.2.2026, v Podjetniškem inkubatorju Krško v času od 12.00 do 17.30 ure
V poslovnem okolju smo vsakodnevno v stiku z različnimi sogovorniki, zato je naša odgovornost, da svojo komunikacijo prilagajamo. Na vsakem delovnem mestu se srečujemo tudi z deležem sogovornikov, ki so za nas zahtevni – to so lahko sodelavci, nadrejeni, podrejeni ali stranke.
Razumevanje ozadja zahtevnih sogovornikov, prilagajanje komunikacije ter sposobnost obvladovanja zahtevnih pogovorov so ključni za ohranjanje spoštljivih odnosov, mirne presoje in iskanje učinkovitih rešitev, tako v poslovnem kot tudi zasebnem okolju.
Izbira ustreznega načina komunikacije z zahtevnimi sogovorniki je izziv, s katerim se srečujemo pogosto. Namen usposabljanja je opremiti udeležence z orodji za učinkovitejše obvladovanje teh situacij.
Komu je usposabljanje namenjeno?
Usposabljanje je namenjeno vsem, ki želijo:

spoznati različne tipe zahtevnih sogovornikov,
izboljšati komunikacijo v časovno omejenem in zahtevnem poslovnem okolju,
razviti veščine reševanja konfliktov.

Udeleženci na usposabljanju spoznajo:

Pet pomembnih korakov v vsakem odnosu in komunikaciji
Kako naša notranja motivacija vpliva na naše vedenje – zakaj počnemo, to kar počnemo
Reševanje konfliktov

kaj je konflikt in kako nastane
konfliktni sprožilci
tri stopnje konflikta
trije načini reševanja konflikta

Pogled z različnih zornih kotov
Sprememba v miselnosti spremeni rezultate

kako način videnja ljudi vpliva na naše vedenje, komunikacijo in medsebojne odnose
ključna vprašanja, ki si jih zastavimo, ko se v procesu ali medosebnem odnosu nekaj zatakne (prevzemanje odgovornosti, sodelovanje in vpliv na skupne cilje)

Tipi težavnih sogovornikov

agresivni (napadalni) sogovorniki, pasivni (molčeči) sogovorniki, pasivno-agresivni sogovorniki, manipulativni sogovorniki, večni kritiki, vsevedi (dominantni) sogovorniki, pritoževalci (žrtve) in pretirano prijazni sogovorniki

Strategije preživetja v komunikaciji s težavnimi sogovorniki
Kako komunicirati na asertiven način
Pogoste napake, ki jih delamo v komunikaciji
Temeljni pristopi za reševanje težav

Usposabljanje bo potekalo v obliki teoretično-praktičnega izobraževanja, saj gre za veščine, ki se razvijajo skozi izvajanje specifičnih znanj in njihovo praktično uporabo. Usposabljanje vas bo popeljalo skozi teorijo posamezne vsebine, ki jo nato prenašate v prakso z izvajanjem različnih vaj, ki so prilagojene potrebam posameznika ali posameznega podjetja.
Usposabljanja bo potekalo v skupini, vendar bo vsak udeleženec obravnavan tudi individualno. S ciljnimi in usmerjenimi vajami se bomo osredotočali na tiste elemente, kjer posameznik potrebuje največ podpore, da lahko doseže stopničko više v svoji komunikaciji, osebni rasti in medsebojnih odnosih
O izvajalki:

Usposabljanje bo vodila Nina Smole. »Preobrazba v umu, moč v dejanjih« je slogan njene blagovne znamke, ki jo vodi v poslovnem in zasebnem življenju. Po 11 letih dela na področju osebnega in poslovnega razvoja posameznikov in ekip namreč verjame, da ko dosežemo prave notranje spremembe, se te odražajo tudi v naših dejanjih.
Kot trenerka javnega nastopanja, komunikacijskih veščin in orodja SDI®, s svojimi individualnimi in skupinskimi usposabljanji pomaga posameznikom in ekipam do samozavestnejšega nastopa, učinkovitejše medsebojne komunikacije ter nadgradnje osebnega razvoja.
Izvaja delavnice, individualne treninge in predavanja, kot so:

Javno in poslovno nastopanje
Priprava nastopa na konferenci
Virtualno nastopanje
Asertivna komunikacija
Obvladovanje stresa
Poslovni bonton
Komunikacija s težavnimi sogovorniki
Priprava samozavestne predstavitve
Učinkovita PowerPoint prezentacija
Komunikacija z orodjem SDI®
Pozitivna naravnanost
Motivacija na delovnem mestu
Reševanje konfliktov
Dihanje

Kot hipnoterapevtka ter učiteljica AEQ metode in AEQ dihanja osnovne stopnje, posameznike vodi k prepoznavanju in opuščanju neželenih podzavestnih vzorcev, travm in navad, z namenom, da izboljšajo svoje fizično in mentalno počutje.
Dogodek je brezplačen z obvezno predhodno prijavo!
Vsa razpoložljiva mesta so polna – prijava ni več možna.
V primeru, da se želite udeležiti dogodka, se lahko prijavite kot rezerva. Sporočite ime, priimek, telefon na: karl.vertovsek@cptkrsko.si. V primeru, da se sprosti kakšno mesto, vas bomo kontaktirali.
